Diari Oficial de la Generalitat Valenciana


Sumari del DOGV 172, del 25-06-1984 (1984/803106)

ORDRE de 17 de maig de 1984, de la Conselleria d'Obres Públiques, Urbanisme i Transports, referent a l'atorgament de l'autorització complementaria per al transport de mercaduries en règim de càrrega fraccionada amb procedència o destinació a línies de llarg recorregut.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   172

Data del DOGV
:   25-06-1984

Secció del DOGV
:   ALTRES DISPOSICIONS

Número del document
:   1984/803106


Data del document
:   17-05-1984

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

Ordre de 17 de maig de 1984, dela Conselleria d'Obres Públiques, Urbanisme i Transports, referent a l'atorgament de l'autorització complementària per al transport públic de mercaderies en régim de càrrega fraccionada amb procedència o destinació a línies de llarg recorregut.  
Durant els darrers anys, hom ha pogut palesar el fet que, tant les agències de Transports l'especialitat de les quals és la càrrega fraccionada (paqueteria) com els titulars d'autoritzacions M.R. (mercaduries regular), per raons d'aparcament, de tràfic urbà i d'espai als seus locals, han hagut de desplaçar llurs instal·lacions fora del clos urbà de les grans poblacions i, alhora, incideix en aquesta problemàtica el fet que, per raons semblants, les empreses que faciliten aquest tipus de transport tendeixen a idèntics desplaçaments.   
Tot açò origina un greu problema als titulars d'Agències de transports que operen en règim de paqueteria, i als titulars d'autoritzacions provisionals M.R., per tal com els vehicles que hi dediquen, bé de la seua propietat, bé llogats, no disposen d'autoritzacions per a transport públic en règim de càrrega fraccionada, i realitzen generalment transport fora del clos urbà.   
Ultimament s'ha detectat una nova activitat, la del Servei Urgent de Paqueteria, el qual té els mateixos problemes en els serveis de recollida i repartiment.   
Segons que disposa la Disposició Addicional única del Decret 52/1983, de 2 de maig, de la Presidència de la Generalitat, publicat en el Diario Oficial núm. 104, de data 15 de maig de 1983, per la qual es faculta aquesta Conselleria, tant per al desenvolupament d'aquest, com per a la fixació de les condicions d'atorgament de l'autorització complementària per a la realització de transport públic en règim de càrrega fraccionada.   
ORDENE:   
Article 1 r  
Les Direccions Territorials de la Direcció General de Transports d'aquesta Conselleria podran otorgar autoritzacions complementàries de la tarja de transports que ja posseesca el vehicle, per a la realització d'activitats de recollida i repartiment de mercaduries, en règim de càrrega fraccionada, en l'àmbit territorial de la Comunitat Valenciana.   
Article 2.n  
L'atorgament d'aquesta autorització, per a vehicles d'Agències de Transports o de titulars d'autoritzacions M.R., o bé llogats per a la realització de recollida o repartiment de paqueteria, se sujectarà a les limitacions següents:   
A) La vigència temporal no serà superior a un any, i podrà ser novament expedida en anys successius.   
B) L'àmbit territorial serà el següent:   
1.r Per a Agències de Transports i titulars d'autoritzacions M.R. que tinguen locals autoritzats en el radi de 5 o 10 kilometres, comptats a partir del centre de cada població, segons es tracte d'aquelles entre 100.000 i 600.000 habitants.   
C) El vehicle per al qual s'atorga l'autorització complementària haurà, prèviament, d'estar provist de tarja de transports de servei públic de mercaduries amb àmbit territorial no inferior en aquelles.   
Article 3.r  
Podran sol·licitar aquest tipus d'autoritzacions complementàries els transportistes que acrediten els extrems següents:   
A) Ser titulars d'autoritzacions de transport públic domiciliades en l'àmbit territorial de la Comunitat Valenciana, i d'autoritzacions per a l'exercici de l'activitat d'Agència de Transports o bé d'autoritzacions M.R.   
B) Per als vehicles contractats per Agències de Transports o de titulars d'autoritzacions M.R., caldrà acreditar l'existència prèvia del contracte celebrat entre el titular del vehicle i l'Agència o servei M.R., així com trobar-se en vigor el títol d'Agència o de l'autorització M.R. La durada del contracte haurà de ser, com a mínim., igual al període per al qual se sol·licita l'autorització.   
Article 4.t   
Als efectes del que disposa l'apartat B) de l'article anterior, el contracte a què aquest fa referència, haurà de fer menció expressa del preu pactat pel transport i la mercaduria objecte d'aquest serà únicament paqueteria amb procedència o destinació de o fins a, Agència de Transports o locals utilitzats per titulars d'autoritzacions M.R.   
Article 5.é  
En l'autorització complementària hauran de constar necessàriament les dades següents:   
A) Durada de l'autorització complementària.   
B) Ambit territorial d'aquesta, amb indicació del centre d'origen.   
C) En el cas de vehicles llogats, s'hi especificarà el titular i l'adreça de l'Agència o autorització M.R., per compte del qual s'actua.   
D) Obligació de dur en el vehicle un Llibre de Ruta diligenciat i complimentat.   
DISPOSICIO ADDICIONAL  
Es faculta el Director General de Transports d'aquesta Conselleria per al desenvolupament i l'execució d'aquesta Ordre.   
DISPOSICIO FINAL  
Aquesta Ordre entrarà en vigor en la data de la publicació en el Diari Oficial de la Generalitat Valenciana.   
València, 17 de maig de 1984.   
El Conseller d'Obres Públiques, Urbamisme i Transports,  
VICENT LLOMBART I ROSA